Kukan kohtalo (Pakarinen)
Kasvoi kukka kankahalla,
 Kukka kesän parhaan.
 Sinisilmä, valkorinta,
 Ällös katso harhaan!

 Kulkee mato pitkin maata –
 Kohta se sun taittaa!
 Sinisilmä, valkorinta:
 Eipä tuosta haittaa!

 Lähemmäksi mato kulki,
 Varrella jo makaa.
 Sinisilmä silmät sulki:
 Ken sen madon takaa – –

 Kaivoi mato syvemmälle,
 Syöntä se jo puree.
 Siitä tovin valkorinta
 Kuihtuen vaan suree.

4-10 1899.